b'\n_START_ARTICLE_\nBljuvara\n_START_SECTION_\nOpis\n_START_PARAGRAPH_\nKlobuk je crven, ru\xc5\xbei\xc4\x8dast ili crvenkastosme\xc4\x91 te bjelkasto izblje\xc4\x91uje. Veli\xc4\x8dine je od 5 do 10 cm, u po\xc4\x8detku konveksan, a zatim plosnat do malo udubljen. Povr\xc5\xa1ina je vla\xc5\xbena i ljepljiva. Ispod klobuka su bijeli listi\xc4\x87i, slobodni, jednake du\xc5\xbeine i lako lomljivi. Stru\xc4\x8dak je visok 5 - 10 cm i 1 - 2 cm \xc5\xa1irok, bijel, mo\xc5\xbee imati crvenkaste mrljice. Meso je bijelo, pod ko\xc5\xbeicom klobuka crveno. Spore su bijele. Gljiva je veoma ljuta okusa i, kako samo ime govori (bljuvara), izaziva povra\xc4\x87anje.\n_START_SECTION_\nStani\xc5\xa1te\n_START_PARAGRAPH_\nRaste ljeti i ujesen po \xc5\xa1umama i \xc5\xa1umskim putovima na vla\xc5\xbenome tlu. \xc5\xa0iroko je rasprostranjena, prili\xc4\x8dno \xc4\x8desta.'